da en da nl ca da da da es da da da da da da da da da da da da da de da nb da da da da da da da da da da da nl da en da da es nl da
Udenrigsminister Jeppe Kofod besøger Moldova og grænsen til Ukraine | Udenrigsministeriet
10.3.2022 13:59:18 CET | Udenrigsministeriet
Udenrigsminister Jeppe Kofod aflægger den 10. og 11. marts besøg i Moldova. Som naboland til Ukraine er Moldova stærkt påvirket af krigen i Ukraine, ikke mindst på grund af den massive tilstrømning af flygtninge.
Udenrigsministeren skal blandt andet besøge en grænseovergang til Ukraine i det sydlige Moldova for at få et førstehåndsindtryk af situationen i grænseområdet. Udenrigsministeren vil også besøge et flygtningecenter i hovedstaden Chisinau, hvor han vil få lejlighed til at møde nogle af de mange tusinde ukrainere, der er flygtet til Moldova efter den russiske invasion af Ukraine.
Det officielle besøg inkluderer både et møde, en arbejdsfrokost og en pressekonference mellem Udenrigsminister Jeppe Kofod og hans moldoviske udenrigsministerkollega, Nicu Popescu. De to ministre skal blandt andet drøfte de meget alvorlige konsekvenser, Ruslands invasion af Ukraine har for Moldova og for europæisk sikkerhed generelt. Situationen i Transnistrien, en selverklæret russisk-støttet udbryderrepublik på moldovisk territorie, vil også være på dagsordenen. Kofod vil endvidere aflægge besøg hos Moldovas præsident Maia Sandu samt en række andre højtstående ministre.
Udenrigsminister Jeppe Kofod udtaler:
”Jeg rejser til Moldova for at understrege Danmarks uforbeholdne støtte til det moldoviske folk. Ligesom i Ukraine har befolkningen i Moldova ret til at leve i fred og sikkerhed og til at vælge deres egen fremtid. Det er et fundamentalt princip i FN-pagten, som Rusland også har tilsluttet sig. Putin kan ikke bare ændre Europas landegrænser efter forgodtbefindende. Vi er fra dansk side klar til at presse på for endnu hårdere sanktioner mod Putin og hans håndlangere, hvis de ikke trækker de russiske tropper tilbage fra Ukraine. Og vi vil fortsætte den danske støtte til de kræfter i Moldova, der vil demokratiet og friheden.”
For yderligere kontakt: pressevagten@um.dk
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022